पाएं अपने शहर की ताज़ा ख़बरें और फ्री ई-पेपरडाउनलोड करें
बरसत राेड पर हादसे के बाद कार से 4.70 लाख रुपए, ड्राइविंग लाइसेंस, आरसी और एटीएम कार्ड चाेर ले गए। गैस एजेंसी के मैनेजर ने 16 दिन बाद थाना सेक्टर-13/17 में केस दर्ज करा दिया है। पुंडीर, करनाल के रहने वाले माॅन्टी त्यागी ने पुलिस काे दी शिकायत में बताया कि वह नूरवाला स्थित कृष्ण भारत गैस एजेंसी पर बताैर मैनेजर 3 साल से नाैकरी कर रहा है।
15 अप्रैल की रात करीब 8 बजे एजेंसी बंद कर वह कार से घर के लिए निकला था। वह बरसत राेड स्थित जय भगवान डाई हाउस के पास पहुंचा तभी गड्ढे में गाड़ी आने से अनियंत्रित हाे गई। उनकी कार सफेदे के पेड़ से टकरा गई। इससे गाड़ी का अगला हिस्सा क्षतिग्रस्त हाे गया। वह भी घायल हाे गए। यह देख आसपास के लाेग जमा हाे गए।
इस दाैरान किसी ने कार में रखा बैग और उनका पर्स चाेरी कर लिया। बैग में एजेंसी के 4.56 लाख रुपए और पर्स में करीब 14 हजार रुपए, आरसी, ड्राइविंग लाइसेंस और एटीएम कार्ड था। अभी तक वह चाेर की अपने स्तर से तलाश करते रहे, लेकिन उसका सुराग नहीं लगा। इसलिए वह थाने में शिकायत दी है। हैड काॅन्सटेबल सतीश कुमार ने बताया कि केस दर्ज कर मामले की जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn